**Reputation** (tyyliteltynä **reputation**) on yhdysvaltalaisen laulaja-lauluntekijä Taylor Swiftin kuudes studioalbumi, joka julkaistiin 10. marraskuuta 2017. Albumilta on julkaistu singlet "Look What You Made Me Do", "...Ready for It?", "End Game" ja "Delicate".

Reputation seuraa Swiftin vuoden 2014 albumia *1989*, josta tuli maailmanlaajuinen menestys. Vuonna 2016 Swift sai paljon negatiivista julkisuutta hänen ja Kanye Westin välisen kiistan ja yksityiselämänsä takia ja vetäytyi julkisuudesta vuodeksi. Hän alkoi kirjoittaa *Reputation*-albumia tuona aikana. Swift käsittelee albumilla kokemaansa negatiivista julkisuutta ja kohua. Albumin kappaleet käsittelevät myös hänen uutta parisuhdettaan.

Reputation nousi Yhdysvalloissa Billboard 200 -albumilistan kärkeen. Se oli ehdolla parhaan pop-albumin Grammy-palkinnon saajaksi.

Taustaa
-------

Reputation oli Taylor Swiftin ensimmäinen albumi vuoden 2014 albumin *1989* jälkeen. Swift ei ollut aiemmin pitänyt näin pitkää taukoa albumin välillä. Edellinen albumi 1989 oli ollut hänen menestynein levynsä. Levyllä on mm. hitit "Blank Space", "Shake It Off" ja "Style" ja se voitti vuoden albumin Grammy-palkinnon. 1989 oli Swiftin ensimmäinen puhdas pop-albumi, aiemmat albumit olivat olleet countrya tai country popia. Swift oli vuosina 2014-2016 jatkuvasti julkisuudessa sekä musiikkinsa että yksityiselämänsä takia ja antoi paljon haastatteluita.

Vuonna 2016 Swift sai paljon negatiivista julkisuutta hänen ja rap-artisti Kanye Westin riidan takia. West julkaisi keväällä 2015 kappaleen "Famous", jossa hän puhuu Swiftistä halventavasti. Kappaleessa on muun muassa säe "Me and Taylor might still have sex, why, I made that bitch famous". West väitti Swiftin hyväksyneen sanoitukset, Swift väitti ettei ollut koskaan kuullut kappaletta. Westin vaimo Kim Kardashian julkaisi puhelunauhoitteen, jolla West lukee osan sanoituksia Swiftille. Kardashian kutsui Swiftiä käärmeeksi ja sai paljon tukea. Swiftin sosiaalinen media täyttyi käärme-emojeista ja hänestä kirjoitettiin monia negatiivisia artikkeleita, joissa sanottiin Swiftin menettäneen maineensa. Vuonna 2020 nauhoituksesta vuoti julkisuuteen pidempi versio, josta kävi ilmi, että Swift oli kuullut osan sanoituksista, mutta ei kappaleen lopullista versiota eikä tiennyt, että häntä kutsuttaisiin bitch-sanalla.

Negatiiviseen julkisuuteen vaikutti myös Swiftin toinen riita laulaja Nicki Minajin kanssa, draama hänen entisen poikaystävänsä Calvin Harrisin ja silloisen poikaystävänsä Tom Hiddlestonin kanssa, liialliseksi koettu julkisuus ja Swiftin julkkiksista koostuva kaveriporukka. Lisäksi Swiftiä kritisoitiin siitä, ettei hän ottanut tuohon aikaan paljoa kantaa yhteiskunnallisiin asioihin. Kohun jälkeen Swift vetäytyi suurelta osin julkisuudesta vuodeksi ja hänen kaveriporukkansa hajosi.

Swift erosi Tom Hiddlestonista ja alkoi seurustella näyttelijä Joe Alwynin kanssa syksyllä 2016. Swiftin ja Alwynin suhde on albumin toinen tärkeä teema.

Tuotanto ja teemat
------------------

Swift alkoi työstää *Reputation*-albumia vetäydyttyään vuodeksi julkisuudesta. Albumin nimi *Reputation* (suom. maine) ja useat albumin kappaleista, mm. "This Is Why We Can't Have Nice Things" ja "Look What You Made Me Do", käsittelevät kohua. Swift on myöhemmin kertonut, että hänellä oli tuolloin henkisesti vaikeaa.

Swiftin uusi parisuhde Joe Alwynin kanssa vaikutti suuresti kappaleiden sisältöön. Suuri osa kappaleista, mm. "New Year’s Day" ja "Call It What You Want", on rakkauslauluja. Swift on sanonut, että albumia inspiroi hänen oman elämänsä lisäksi myös televisiosarja *Game of Thrones*.

Albumi on tyyliltään electropop-musiikkia. Muutamissa kappaleissa on vaikutteita hip-hop - ja EDM-genreistä. Viimeinen kappale "New Year’s Day" on akustinen pianoballadi ja eroaa huomattavasti muista kappaleista. Kappale "Look What You Made Me Do" sisältää interpolaation Right Said Fred -yhtyeen kappaleesta "I’m Too Sexy".

Swift kirjoitti useat albumin kappaleista Max Martinin ja Shellbackin kanssa. He toimivat myös tuottajina yhdessä Swiftin kanssa. Toiset albumin kappaleista ovat Swiftin ja Jack Antonoffin säveltämiä ja tuottamia. Tietyillä kappaleilla työskentelivät lisäksi Ali Payami, Oscar Holter ja Oscar Görres. Martin, Shellback, Payami ja Antonoff olivat työskennelleet Swiftin kanssa myös hänen edellisellä albumillaan *1989* (2014).

Yhdysvaltainen rap-artisti Future ja englantilainen laulaja Ed Sheeran vierailevat kappaleella "End Game". Kumpikin kirjoitti omat lyriikkansa kappaleeseen. Sheeran ja Swift olivat työskennelleet aiemmin yhdessä albumilla *Red* (2012) ja kiertueella *Red Tour*, ja heistä oli tullut ystäviä.

Julkaisu ja markkinointi
------------------------

Swift vihjasi uuteen musiikkiin tyhjentämällä sosiaalisen median tilinsä ja julkaisemalla niillä lyhyitä käärmevideoita elokuussa 2017. Käärmeet ovat tärkeä osa albumin estetiikka ja viittavat Swiftin vuoden 2016 kohuun. Swift julkaisi albumin ensimmäisen singlen "Look What You Made Me Do" 24. elokuuta. Kappale "...Ready for It?" julkaistiin vain kaksi viikkoa myöhemmin. 

Albumi Reputation julkaistiin 10. marraskuuta 2017. Albumi oli viikon saatavilla vain fyysisenä levynä ennen kuin se julkaistiin myös streaming-palveluihin. Reputation nousi Yhdysvalloissa Billboard 200 -albumilistan kärkeen. Se nousi listaykköseksi myös useissa muissa maissa kuten Australiassa ja Iso-Britanniassa. Suomessa albumi nousi sijalle 5.

Albumista julkaistiin kolme eri CD-painosta, joilla kaikilla on samat kappaleet. Kaksi erilaista Deluxe-painosta sisältävät albumin lisäksi lehden, jossa on mm. valokuvia ja sanoituksia. Albumi on julkaistu myös vinyylinä.

Swift ei antanut albumiin liittyen ollenkaan haastatteluja. Hän alkoi puhua albumista ja ajanjaksosta vasta markkinoidessaan seuraavaa albumiaan *Lover* keväällä 2019 ja sanoi tuolloin halunneensa antaa musiikin ja maineen puhua puolestaan. Albumin kansilehdessä ollessa prologissa hän kirjoitti "There will be no explanation. There will be just reputation." (suom. "Ei tule mitään selityksiä. On vain maine.")

Kiertue ja konserttielokuva
---------------------------

Swiftillä oli vuonna 2018 *Reputation Stadium Tour* -areenakiertue, jolla hän markkinoi albumia. Suurin osa konserteista oli Pohjois-Amerikassa, mutta kiertueeseen kuului myös muutama konsertti Euroopassa, Australiassa, Uudessa-Seelannissa ja Japanissa. Kiertueesta tuli tuohon mennessä tuottoisin yhdysvaltalainen kiertue. Kiertueen säännölliseen ohjelmistoon kuuluivat melkein kaikki *Reputation*-albumin kappaleet sekä vanhoja hittejä. Konserttinauhoitus Texasin Arlingtonin konsertista julkaistiin Netflix-palvelussa 31. joulukuuta 2018. Konserttielokuvan nimi on *Taylor Swift: Reputation Stadium Tour*.

Singlet
-------

Ensimmäinen single "Look What You Made Me Do" julkaistiin 24. elokuuta 2017. Kappale sai ristiriitaisen palautteen, mutta nousi suoraan listaykköseksi.

Seuraava single oli kappale "...Ready for It?", joka julkaistiin vain kaksi viikkoa Look What You Made Me Do -kappaleen jälkeen. Kappale nousi Yhdysvalloissa singlelistan sijalle 4. Kappaleet "Gorgeous" ja "Call It What You Want" julkaistiin promosingleinä ennen albumin ilmestymistä. Kolmas virallinen single on "End Game", jolla esiintyvät vierailevina artisteina Future ja Ed Sheeran. Future ja Sheeran ovat mukana myös kappaleen musiikkivideolla.

Neljäntenä virallisena singlenä julkaistiin kappale "Delicate". Kappale ei aluksi saanut suurta menestystä, mutta alkoi vähitellen kerätä radiosoittoa. Se nousi vähitellen usean kuukauden kuluessa Yhdyvaltojen singlelistalla päätyen viimein sijalle 12.

Albumin päättävä akustinen kappale "New Year’s Day" julkaistiin radiosinglenä Yhdysvaltojen countryradioon, mutta sitä ei markkinoitu laajemmin. Se oli Swiftin ensimmäinen julkaisu countryradioon neljään vuoteen. Kappale ei saavuttanut suurta menestystä. Kappale "Getaway Car" julkaistiin radiosinglenä vain Australiassa ja Uudessa-Seelannissa *Reputation Stadium Tour* -kiertueen tullessa maihin. Sen avulla markkinoitiin kiertuetta.

Listasijoitukset
----------------

Albumi menestyi hyvin kaupallisesti, mutta ei myynyt yhtä paljon kuin Swiftin edellinen albumi *1989*. *Reputation* nousi Yhdysvalloissa Billboard 200 -albumilistan kärkeen. Albumi nousi lisäksi listojen kärkeen muun muassa Iso-Britanniassa, Australiassa ja Norjassa. Suomessa albumi oli parhaimmillaan listasijalla 5.

Kappaleet
---------

|  |
| --- |
| Nro | Nimi | Säv&san | Tuottajat | Kesto |  |
| 1. | ...Ready for It? | * Taylor Swift
* Max Martin
* Shellback
* Ali Payami
 | * Martin
* Shellback
* Payami
 | 3.28 |
| 2. | End Game (ft. Ed Sheeran and Future) | * Swift
* Martin
* Shellback
* Sheeran
* Nayvadius Wilburn
 | * Martin
* Shellback
* Ilya Salmanzadeh
\* | 4.04 |
| 3. | I Did Something Bad | * Swift
* Martin
* Shellback
 | * Martin
* Shellback
 | 3.58 |
| 4. | Don't Blame Me | * Swift
* Martin
* Shellback
 | * Martin
* Shellback
 | 3.56 |
| 5. | Delicate | * Swift
* Martin
* Shellback
 | * Martin
* Shellback
 | 3.52 |
| 6. | Look What You Made Me Do | * Swift
* Jack Antonoff
* Richard Fairbrass
* Fred Fairbrass
* Rob Manzoli
\* | * Swift
* Antonoff
 | 3.31 |
| 7. | So It Goes… | * Swift
* Martin
* Shellback
* Oscar Görres
 | * Martin
* Shellback
* Görres
 | 3.47 |
| 8. | Gorgeous | * Swift
* Martin
* Shellback
 | * Martin
* Shellback
 | 3.29 |
| 9. | Getaway Car | * Swift
* Antonoff
 | * Swift
* Antonoff
 | 3.53 |
| 10. | King of My Heart | * Swift
* Martin
* Shellback
 | * Martin
* Shellback
 | 3.34 |
| 11. | Dancing with Our Hands Tied | * Swift
* Martin
* Shellback
* Oscar Holter
 | * Martin
* Shellback
* Holter
 | 3.31 |
| 12. | Dress | * Swift
* Antonoff
 | * Swift
* Antonoff
 | 3.50 |
| 13. | This Is Why We Can't Have Nice Things | * Swift
* Antonoff
 | * Swift
* Antonoff
 | 3.27 |
| 14. | Call It What You Want | * Swift
* Antonoff
 | * Swift
* Antonoff
 | 3.23 |
| 15. | New Year’s Day | * Swift
* Antonoff
 | * Swift
* Antonoff
 | 3.55 |
| 55.38 |  |

* "End Game": Ilya Salmanzadeh, lisätuottaja (laulu)
* "Look What You Made Me Do" sisältää interpolaation Right Said Fred -yhtyeen kappaleesta "I’m Too Sexy". Sen säveltäjät Fred ja Richard Fairbrass ja Rob Manzoli on siksi merkitty mukaan kappaleen tekijöihin.

Arvostelut
----------

* Metacritic: 75/100
* Entertainment Weekly: B

Lähteet
-------

1. ↑  reputation by Taylor Swift *itunes.apple.com*. Viitattu 10.11.2017. (englanniksi)
2. ↑  Defiant Taylor Swift Debuts New Single "Look What You Made Me Do"[vanhentunut linkki] Vanity Fair 25.8.2017
3. ↑  Watch Taylor Swift’s New "...Ready for It?" Video Pitchfork 27.10.2017
4. ↑  Watch Taylor Swift’s New Globe-Trotting ‘End Game’ Video
5. ↑  Taylor Swift dances like nobody's watching in 'Delicate' video Independent 12.3.2018
6. 1 2  ‘1989’: How Taylor Swift Shook Off Her Past And Hit New Peaks Of Artistry U Discover Music 27.10.2022
7. 1 2  Why Taylor Swift’s ‘1989’ Is Her Best Album Billboard 9.11.2017
8. 1 2  The History of Taylor Swift & the Snake
9. 1 2 3 4  Taylor Swift: ‘I was literally about to break’ Guardian 24.8.2019
10. 1 2 3  Taylor Swift and Joe Alwyn: A timeline of their relationship Cosmopolitan 7.10.2019
11. 1 2 3  ‘Reputation’ Review: Taylor Swift Ditches Tabloid Drama on Most Intimate LP Yet Rolling Stone 10.11.2017
12. 1 2 3  Taylor Swift Schools the Music Industry Once Again, While Streaming Services Wring Their Hands Billboard 22.11.2017
13. ↑  Taylor Swift’s "Reputation’ is Grammys’ biggest snub Salon 7.12.2018
14. ↑  Fans think Taylor Swift was snubbed by the 2019 Grammys. Here's why they're wrong. Insider 11.1.2019
15. ↑  Taylor Swift and Kanye West's phone call leaks BBC 2020
16. ↑  When Did the Media Turn Against Taylor Swift? Vulture 7/2016
17. ↑  Why 2016 Was the Year the World Turned on Taylor Swift Brit+Co 19.12.2016
18. ↑  THEN AND NOW: Taylor Swift's star-studded 'squad' of friends Insider 12.12.2020
19. ↑  What Happened to Taylor Swift's Girl Squad? InStyle 13.12.2018
20. ↑  Taylor Swift reveals how Game of Thrones (and Arya's kill list) inspired reputation 9.5.2019
21. ↑  Taylor Swift puts 'Reputation' on cruise control Chicago Tribune 10.11.2017
22. ↑  "Pop Review: Taylor Swift: Reputation" The Times 10.11.2017
23. ↑  Taylor Swift Pushes Further Into Electro-Pop With 'Reputation' NPR 13.11.2017
24. ↑   Jack Antonoff on his jam-packed 2017 and the Taylor Swift song he calls a 'hint at the future'] Entertainment Weekly 28.12.2017
25. ↑  Taylor Swift Declares the Old Taylor Dead on New Song, ‘Look What You Made Me Do,’ Teases Music Video Vulture 24.8.2017
26. ↑  Taylor Swift returns with new single "Look What You Made Me Do": Stream Vulture 24.8.2017
27. ↑  Reputation. 2017. CD:n kansilehti.
28. ↑  1989. 2014. CD:n kansilehti.
29. 1 2  "End Game" (ft. Ed Sheeran and Future) Pitchfork 10.11.2017
30. ↑  Ed Sheeran and Taylor Swift are teaming up once again for a new song Entertainment Weekly 9.2.2022
31. 1 2  Taylor Swift's "Look What You Made Me Do" Music Video Is Finally Here Newsweek 27.8.2017
32. ↑  TAYLOR SWIFT - REPUTATION (ALBUM) Australian Charts Viitattu 10.6.2023
33. ↑  Official Albums Chart Top 100 17 November 2017 - 23 November 2017 Official Charts Viitattu 10.6.2023
34. ↑  Reputation IFPI Viitattu 10.6.2023
35. ↑  The 5 Weirdest Photos From Taylor Swift's Reputation Magazines Cosmopolitan 10.11.2017
36. ↑  Taylor Swift – Reputation Discogs. Viitattu 14.11.2017
37. ↑  Taylor Swift's Low-Key Days Are Officially Over Refinery 1.5.2019
38. ↑  Taylor Swift’s Reputation Stadium Tour Breaks Record for Highest-Grossing U.S. Tour Billboard 30.11.2018
39. ↑  Taylor Swift’s ‘Reputation’ Film Shows Why She’s One of the All-Time Greats Rolling Stone 31.12.2018
40. ↑  Taylor Swift’s Reputation Stadium Tour released on Netflix – here’s what you need to know 3.1.2019
41. ↑  Taylor Swift’s ‘Look What You Made Me Do’ Leaps to No. 1 on Hot 100 With Top Streaming & Sales Week of 2017 Billboard 5.9.2017
42. ↑  Taylor Swift at Nos. 1 & 4 on Billboard Hot 100, as Cardi B Moves Up to No. 2 Billboard 11.9.2017
43. ↑  Taylor Swift's New Song "Gorgeous" Is One Part New Taylor, Two Parts Old Taylor Marie Claire 20.10.2017
44. ↑  Taylor Swift Releases A Fourth New Song, 'Call It What You Want' Forbes 3.11.2017
45. ↑  While You Weren’t Looking, Taylor Swift Scored Her Biggest ‘Reputation’ Radio Hit Billboard 6.7.2018
46. ↑  Taylor Swift’s ‘New Year’s Day’ Goes to Country Radio: Is Country Ready for It? Billboard 17.11.2017
47. ↑  NEW SINGLE ALERT!! @TaylorSwift13 "Getaway Car" out today in Australia and New Zealand only. Reputation Stadium Tour coming to OZ on October 19th 🐍 https://UMA.lnk.to/GetawayCarTW Universal Music Australia, Twitter 7.9.2018
48. ↑  Albums Chart on 17/11/2017 17 November 2017 - 23 November 2017 Official Charts. Viitattu 14.11.2023
49. ↑  TAYLOR SWIFT - REPUTATION (ALBUM) Norwegian Charts. Viitattu 14.11.2023
50. ↑  Suomen virallinen lista - Taylor Swift - Reputation IFPI. Viitattu 14.11.2023
51. ↑  Metacritic: Reviews for reputation by Taylor Swift (englanniksi)
52. ↑  Entertainment Weekly: Album review (englanniksi) (Arkistoitu – Internet Archive)


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Taylor Swift |
| --- |
|  |
| Diskografia |
|  |
| Studioalbumit | 
* *Taylor Swift*
* *Fearless*
* *Speak Now*
* *Red*
* *1989*
* *Reputation*
* *Lover*
* *Folklore*
* *Evermore*
* *Midnights*

 |
|  |
| Uudelleen levytetyt albumit | 
* *Fearless (Taylor’s Version)*
* *Red (Taylor’s Version)*
* *Speak Now (Taylor’s Version)*
* *1989 (Taylor’s Version)*

 |
|  |
| Livealbumit | 
* *Speak Now World Tour – Live*
* *Lover (Live from Paris)*
* *Folklore: The Long Pond Studio Sessions*

 |
|  |
| EP:t | 
* *The Taylor Swift Holiday Collection*
* *Beautiful Eyes*

 |
|  |
| Singlet | 
* "Tim McGraw"
* "Teardrops on My Guitar"
* "Our Song"
* "Picture to Burn"
* "Should’ve Said No"
* "Love Story"
* "White Horse"
* "You Belong with Me"
* "Fifteen"
* "Fearless"
* "Today Was a Fairytale"
* "Mine"
* "Back to December"
* "Mean"
* "The Story of Us"
* "Sparks Fly"
* "Ours"
* "Eyes Open"
* "Ronan"
* "We Are Never Ever Getting Back Together"
* "Begin Again"
* "I Knew You Were Trouble"
* "22"
* "Red"
* "Everything Has Changed"
* "Shake It Off"
* "Blank Space"
* "Style"
* "Bad Blood"
* "Wildest Dreams"
* "Out of the Woods"
* "New Romantics"
* "I Don’t Wanna Live Forever"
* "Look What You Made Me Do"
* "...Ready for It?"
* "End Game"
* "Delicate"
* "Me!"
* "You Need to Calm Down"
* "Lover"
* "Christmas Tree Farm"
* "The Man"
* "Cruel Summer"
* "Cardigan"
* "Exile"
* "Betty"
* "The 1"
* "Willow"
* "No Body, No Crime"
* "Coney Island"
* "Anti-Hero"
* "Lavender Haze"
* "Karma"
* "Is It Over Now?"

 |
|  |
| Promosinglet | 
* "Safe & Sound"
* "All Too Well"

 |
|  |
| Singlet vierailevana artistina | 
* "Highway Don’t Care"

 |
|  |
| Videojulkaisut | 
* *Journey to Fearless*
* *Speak Now World Tour – Live*
* *Folklore: The Long Pond Studio Sessions*
* *The 1989 World Tour Live*
* *Reputation Stadium Tour*
* *Taylor Swift: The Eras Tour*

 |
|  |
| Kiertueet | 
* Kiertueet
* *Fearless Tour*
* *Speak Now World Tour*
* *The Red Tour*
* *The 1989 World Tour*
* *Reputation Stadium Tour*
* *The Eras Tour*

 |

 |